CELEX: 22022D0646
Language: ga
Date: 2020-11-19 00:00:00
Title: Bord Déthaobhach Formhaoirseachta faoin gComhaontú idir Stáit Aontaithe Mheiriceá agus an Comhphobal Eorpach um Chomhar maidir le Sábháilteacht Eitlíochta Sibhialta a Rialáil Taifead ar Chinneadh Cinneadh Uimh. 0011 [2022/646]

20.4.2022   
            
            
               GA
            
            
               Iris Oifigiúil an Aontais Eorpaigh
            
            
               L 118/68
            
         
      BORD DÉTHAOBHACH FORMHAOIRSEACHTA FAOIN GCOMHAONTÚ IDIR STÁIT AONTAITHE MHEIRICEÁ AGUS AN COMHPHOBAL EORPACH UM CHOMHAR MAIDIR LE SÁBHÁILTEACHT EITLÍOCHTA SIBHIALTA A RIALÁIL
      TAIFEAD AR CHINNEADH
      CINNEADH Uimh. 0011 [2022/646]
      Ag tabhairt dá aire dó, maidir le Leasú 1 ar an gComhaontú idir Stáit Aontaithe Mheiriceá agus an Comhphobal Eorpach um Chomhar maidir le Sábháilteacht Eitlíochta Sibhialta a Rialáil (an “Comhaontú”), go leathnaítear leis raon feidhme Airteagal 2.B den Chomhaontú chun go n-áireofar ann, inter alia, ceadúnú agus oiliúint pearsanra;
      Ag tabhairt dá aire dó freisin go bhforáiltear le hAirteagal 5 den Chomhaontú, arna leasú, d'fhorbairt Iarscríbhinní nua a ghabhann leis an gComhaontú maidir le hábhair a thagann faoi raon feidhme an Chomhaontaithe, a thugtar i bhfeidhm ansin, de bhun Airteagal 19.C, ar chinneadh ón mBord Déthaobhach Formhaoirseachta (“BOB”) arna bhunú de bhun Airteagal 3,
      Cinneann BOB leis seo mar a leanas:
      
                  1.
               
               
                  Iarscríbhinn 4 (Feistí Oiliúna Ionsamhalta Eitilte), a ghabhann leis an gComhaontú seo, mar atá i gceangal leis an gCinneadh seo, a ghlacadh sa Bhéarla, sa Bhulgáiris, sa Danmhairgis, san Eastóinis, san Fhionlainnis, sa Fhraincis, sa Ghearmáinis, sa Ghréigis, san Iodáilis, sa Laitvis, sa Liotuáinis, sa Mháltais, san Ollainnis, sa Pholainnis, sa Phortaingéilis, sa Rómáinis, sa tSeicis, sa tSlóivéinis, sa tSlóvaicis, sa Spáinnis, sa tSualainnis agus san Ungáiris. I gcás ina mbeidh éagsúlacht sna léirmhínithe idir na téacsanna teanga éagsúla, is ag an téacs Béarla a bheidh an forlámhas.
               
            
                  2.
               
               
                  An Dearbhú Comhpháirteach atá le síniú ag Ionadaithe na bPáirtithe maidir leis an leagan Cróitise d'Iarscríbhinn 4 a fhíordheimhniú a thabhairt dá aire.
               
            
                  3.
               
               
                  Tiocfaidh Iarscríbhinn 4 (Feistí Oiliúna Ionsamhalta Eitilte), a ghabhann leis an gComhaontú, i bhfeidhm ar dháta an tsínithe deiridh thíos.
               
            Thar ceann an Bhoird Dhéthaobhach Formhaoirseachta:
      
                  AN tÚDARÁS FEIDEARÁLACH EITLÍOCHTA
                  AN ROINN IOMPAIR
                  STÁIT AONTAITHE MHEIRICEÁ
               
               
                   
               
               
                  AN COIMISIÚN EORPACH
                  AN tAONTAS EORPACH
               
            
                  AG:
               
               
                  Ali BAHRAMI
               
               
                   
               
               
                  AG:
               
               
                  Filip CORNELIS
               
            
                  TEIDEAL:
               
               
                  Riarthóir Comhlach um Shábháilteacht Eitlíochta
               
               
                   
               
               
                  TEIDEAL:
               
               
                  Stiúrthóir, Eitlíocht
                  Ard-Stiúrthóireacht na Soghluaisteachta agus an Iompair, an Coimisiún Eorpach
               
            
                  DÁTA:
               
               
                  19 Samhain 2020
               
               
                   
               
               
                  DÁTA:
               
               
                  19 Samhain 2020
               
            
                  ÁIT:
               
               
                  Washington, DC
               
               
                   
               
               
                  ÁIT:
               
               
                  An Bhruiséil, an Bheilg
               
            
   
      
         IARSCRÍBHINN 4
         
            FEISTÍ OILIÚNA INSAMHALTA EITILTE
         
         1.   CUSPÓIR AGUS RAON FEIDHME
         
                  
                     1.1.
                  
                  
                     Tá measúnú déanta ag na Páirtithe ar chaighdeáin, rialacha, cleachtais agus nósanna imeachta a chéile maidir le measúnú atréimhseach agus cáiliú leanúnach na nIonsamhlóirí Eitilte Iomláine (FFSanna) d'eitleáin agus chinn siad gur leor a gcomhoiriúnacht chun gur féidir leo glacadh le formheasanna agus torthaí a chéile a cheadú. Cumhdaítear leis an Iarscríbhinn seo glacadh cómhalartach le torthaí comhlíontachta agus doiciméadú, agus soláthar an chúnaimh theicniúil maidir le measúnú agus cáiliú atréimhseach FFSanna. Ní fhorléireofar aon ní san Iarscríbhinn seo mar ní a chuireann teorainn le húdarás Páirtí gníomhú i gcomhréir le Airteagal 15 den Chomhaontú.
                  
               
                  
                     1.2.
                  
                  
                     Cumhdaítear le raon feidhme na hIarscríbhinne seo meastóireacht atréimhseach agus cáiliú leanúnach leibhéal C, CG, D agus DG FFS d'eitleáin ag a bhfuil cáilíocht a eisíonn an tÚdarás Feidearálach Eitlíochta (FAA) agus an Ghníomhaireacht Eorpach um Shábháilteacht Eitlíochta (EASA) nó Údarás Eitlíochta, de réir mar is infheidhme. Féadfar an raon feidhme sin a leathnú trí leasú ar an Iarscríbhinn seo de bhun cinneadh ón mBord Déthaobhach Formhaoirseachta (BOB) arna dhéanamh i gcomhréir le hAirteagal 19.B den Chomhaontú seo.
                  
               
                  
                     1.3.
                  
                  
                     Déanfar raon feidhme na hIarscríbhinne seo a shíneadh tar éis do na Gníomhairí Teicniúla an próiseas cothaithe iontaoibhe is gá a dhéanamh.
                  
               
                  
                     1.4.
                  
                  
                     Ní chumhdaítear le raon feidhme an hIarscríbhinne seo Feistí Oiliúna Ionsamhalta Eitilte (FSTDanna) atá lonnaithe lasmuigh de raon feidhme na hinfheidhmeachta a shonraítear in Airteagal 12 den Chomhaontú.
                  
               2.   SAINMHÍNITHE
         
                  
                     2.1.
                  
                  
                     Chun críocha na hIarscríbhinne seo, tá feidhm ag na sainmhínithe seo a leanas, i dteannta na sainmhínithe sin atá le fáil sa Chomhaontú:
                     
                                 (a)
                              
                              
                                 Ciallaíonn “Leibhéal Cháiliú FFS” an leibhéal comhlíontachta bunaithe ar chumas teicniúil FFS mar a chinntear le meastóireacht ar an FFS sin de réir na gcritéar meastóireachta teicniúla bunaithe mar a shainmhínítear iad sna ceanglais is infheidhme. Déantar FFSanna a chatagóiriú mar leibhéal A, B, C, D. Ina theannta sin, tá leibhéal cháiliú AG, BG, CG agus DG ag roinnt feistí cáilithe de chuid an Aontais de bharr cearta marthanachta.
                              
                           
                                 (b)
                              
                              
                                 Ciallaíonn “toradh” fíorú cé acu atá nó nach bhfuil na ceanglais is infheidhme á gcomhlíonadh, rud a dhéanfar a thaifeadadh mar thorthaí/neamhréireachtaí sa tuarascáil mheastóireachta arna tiomsú ag FAA, EASA nó Údarás Eitlíochta, de réir mar is infheidhme.
                              
                           
                                 (c)
                              
                              
                                 Ciallaíonn “Feistí Oiliúna Ionsamhalta Eitilte”:
                                 
                                             (i)
                                          
                                          
                                             I gcás an Aontais Eorpaigh, feiste oiliúna arb é atá ann i gcás eitleán, ionsamhlóir eitilte iomláine (FFS), feiste oiliúna eitilte (FTD), oiliúnóir nósanna imeachta eitilte agus loingseoireachta (FNPT) nó feistí bunúsacha um oiliúint ar uirlisí (BITD).
                                          
                                       
                                             (ii)
                                          
                                          
                                             I gcás na Stát Aontaithe, feiste oiliúna arb é atá ann, i gcás eitleán, ionsamhlóir eitilte iomláine (FFS) nó feiste oiliúna eitilte (FTD).
                                          
                                       
                           
                                 (d)
                              
                              
                                 Ciallaíonn “Ionsamhlóir Eitilte Iomláine” (FFS) macasamhail lánmhéide deice eitilte nó cró eitilte eitleáin de chineál ar leith nó de dhéantús, samhail agus sraith ar leith, lena n-áirítear cóimeáil an trealaimh agus na gclár ríomhaire uile is gá chun an t-aerárthach a mhacasamhlú in oibríochtaí talún agus eitilte, córas amhairc lena dtugtar radharc lasmuigh den deic eitilte/de chró an phíolóta, agus córas gluaisne ciúála fórsaí.
                              
                           
                                 (e)
                              
                              
                                 Ciallaíonn “Meastóireacht ar FSTD” FSTD a thomhas de réir na gcritéar teicniúil bunaithe le haghaidh an leibhéil faoi seach as a dtagann cáiliú FSTD.
                              
                           
                                 (f)
                              
                              
                                 Sainaithníonn “Oibreoir FSTD” an eagraíocht atá freagrach go díreach do EASA nó d'Údarás Eitlíochta, de réir mar is infheidhme, maidir le cáiliú FSTD ar leith a iarraidh agus a choinneáil, agus nach mór di na ceanglais Part-ORA i Rialachán (AE) Uimh. 1178/2011 a chomhlíonadh.
                              
                           
                                 (g)
                              
                              
                                 Sainaithníonn “Urraitheoir FSTD” an eagraíocht atá freagrach go díreach do FAA maidir le cáiliú FSTD ar leith a iarraidh agus a choinneáil nach mór di cuid 60 de Theideal 14 de Chód Rialachán Cónaidhme na Stát Aontaithe (dá ngairtear cuid 60 anseo feasta) a chomhlíonadh.
                              
                           
                                 (h)
                              
                              
                                 Ciallaíonn “Cearta Marthanachta”:
                                 
                                             (i)
                                          
                                          
                                             I gcás na Stát Aontaithe, an ceart atá ag oibreoir/urraitheoir FSTD an leibhéal cáilithe arna dheonú faoi chiorclán comhairleach roimhe seo a choinneáil.
                                          
                                       
                                             (ii)
                                          
                                          
                                             I gcás an Aontais Eorpaigh, an ceart atá ag oibreoir/urraitheoir FSTD an leibhéal cáilithe arna dheonú faoi rialachán roimhe seo a choinneáil. Ciallaíonn sé freisin an ceart a bheith ag úsáideoir FSTD na creidmheasanna oiliúna, tástála agus seiceála a fuarthas faoin seanrialachán sin a choinneáil.
                                          
                                       
                           
                                 (i)
                              
                              
                                 Is é an “Máistirthreoir maidir le Tástáil Cháiliúcháin” (MQTG) an Treoir maidir le Tástáil Cháiliúcháin (QTG) a fhormheasann údarás agus ina n-ionchorpraítear torthaí tástálacha ar ar finnéithe iad FAA, EASA, nó Údarás Eitlíochta, de réir mar is infheidhme. Feidhmíonn MTQG mar thagairt do mheastóireachtaí a dhéanfar amach anseo.
                              
                           
                                 (j)
                              
                              
                                 Ciallaíonn “Treoir maidir le Tástáil Cháiliúcháin” (QTG) doiciméad a úsáidtear lena léiriú go bhfuil na cáilíochtaí feidhmíochta agus láimhseála laistigh de na teorainneacha cáilíochtaí feidhmíochta agus láimhseála a leagtar síos don aerárthach agus gur comhlíonadh na ceanglais uile is infheidhme.
                              
                           
                                 (k)
                              
                              
                                 Ciallaíonn “Coinníollacha Speisialta” na ceanglais sin ar cinneadh ina leith, ar bhonn comparáide idir na córais rialála faoi seach a bhaineann le meastóireacht agus cáiliú FFS, nach bhfuil siad coiteann don dá chóras agus go bhfuil siad suntasach go leor chun aghaidh a thabhairt orthu san Iarscríbhinn seo.
                              
                           
               3.   COMHCHOMHLACHT UM CHOMHORDÚ
         3.1.   Comhdhéanamh
         
                  
                     3.1.1.
                  
                  
                     Bunaítear leis seo comhchomhlacht um chomhordú ar a dtugtar Bord Maoirseachta FSTD (FOB), atá freagrach don Bhord Déthaobhach Formhaoirseachta, faoi chomhcheannaireacht Stiúrthóir Caighdeán Eitilte EASA agus Stiúrthóir Feidhmiúcháin Caighdeán Eitilte FAA. Beidh saineolaithe FSTD ó gach Gníomhaire Teicniúil ar FOB.
                  
               
                  
                     3.1.2.
                  
                  
                     Féadfaidh an chomhcheannaireacht cuireadh a thabhairt do rannpháirtithe breise chuig Bord Maoirseachta FSTD chun comhlíonadh na gcuspóirí san Iarscríbhinn seo a éascú.
                  
               3.2.   Sainordú
         
                  
                     3.2.1.
                  
                  
                     Tiocfaidh Bord Maoirseachta FSTD le chéile uair amháin ar a laghad sa bhliain chun feidhmiú agus cur chun feidhme éifeachtach na hIarscríbhinne seo a áirithiú. I measc na bhfeidhmeanna FOB tá:
                     
                                 (a)
                              
                              
                                 Nósanna Imeachta Cur Chun Feidhme Teicniúla - Ionsamhlóir (TIP-Sanna) a fhorbairt, a fhormheas agus a athbhreithniú maidir le meastóireacht agus cáiliú FFS, lena n-áirítear comhar, cúnamh, malartú faisnéise agus gníomhaíochtaí leanúnacha muiníne a úsáidfear le haghaidh na bpróiseas a chumhdaítear leis an Iarscríbhinn seo;
                              
                           
                                 (b)
                              
                              
                                 faisnéis a roinnt faoi shaincheisteanna sábháilteachta ábhartha agus pleananna gníomhaíochta a fhorbairt chun aghaidh a thabhairt orthu;
                              
                           
                                 (c)
                              
                              
                                 cur i bhfeidhm comhsheasmhach na hIarscríbhinne seo a áirithiú;
                              
                           
                                 (d)
                              
                              
                                 faisnéis a mhalartú maidir le gníomhaíochtaí ceaptha rialacha atá ar bun nó atá beartaithe a d'fhéadfadh difear a dhéanamh do bhunús agus do raon feidhme na hIarscríbhinne;
                              
                           
                                 (e)
                              
                              
                                 faisnéis a roinnt maidir le hathruithe suntasacha ar chórais cháiliú FSTD na bPáirtithe a d'fhéadfadh difear a dhéanamh do bhunús agus do raon feidhme na hIarscríbhinne;
                              
                           
                                 (f)
                              
                              
                                 réiteach a fháil ar shaincheisteanna teicniúla a thagann faoi fhreagrachtaí na nGníomhairí Teicniúla agus na nÚdarás Eitlíochta nach féidir a réiteach ar leibhéal níos ísle; agus
                              
                           
                                 (g)
                              
                              
                                 leasuithe ar an Iarscríbhinn seo a mholadh do BOB.
                              
                           
               
                  
                     3.2.2.
                  
                  
                     Déanfaidh Bord Maoirseachta FSTD saincheisteanna atá fós gan réiteach a thuairisciú do BOB agus áiritheoidh sé go gcuirfear na cinntí a ghlacfaidh BOB maidir leis an Iarscríbhinn seo a chur chun feidhme.
                  
               4.   CUR CHUN FEIDHME
         
                  
                     4.1.
                  
                  
                     Déanfaidh na Gníomhairí Teicniúla, chun críoch faireacháin, Máistirliosta de na FFSanna a dtagann a gcáiliú faoi raon feidhme na hIarscríbhinne seo a bhunú agus a choinneáil. Déanfar na nósanna imeachta maidir leis an Máistirliosta sin a bhunú agus a choinneáil a mhionsonrú sna TIP-Sanna.
                  
               
                  
                     4.2.
                  
                  
                     Cáiliú Leanúnach FAA
                  
               
                  
                     4.2.1.
                  
                  
                     Maidir le FSS a dhéanann an méid a leanas:
                     
                                 (a)
                              
                              
                                 a bhfuil cáilíocht reatha aige nó aici i gcomhréir le bonn cáiliúcháin an Aontais is infheidhme, agus
                              
                           
                                 (b)
                              
                              
                                 a chomhlíonann na coinníollacha a leagtar amach san Iarscríbhinn seo, lena n-áirítear Coinníollacha Speisialta FAA, a leagtar amach in Aguisín 1, d'ainneoin de cheanglais chuid 60 de chuid an Chórais Bainistíochta Cáilíochta Ionsamhlóra is infheidhme maidir le sealbhóir deimhnithe FFS,
                              
                           comhaontaíonn na Páirtithe go measfar na ceanglais theicniúla maidir le cáiliú leanúnach FAA a bheith á gcomhlíonadh aige tar éis dó na tuarascálacha ar mheastóireacht agus ar choinníollacha speisialta arna n-eisiúint ag EASA nó ag Údarás Eitlíochta, de réir mar is infheidhme, a fháil, a athbhreithniú agus a ghlacadh.
                  
               
                  
                     4.2.2.
                  
                  
                     Agus iad ag gníomhú thar ceann FAA, déanfaidh na hÚdaráis Eitlíochta inniúla na gníomhaíochtaí, a shainítear in Aguisín 2 den Iarscríbhinn seo, maidir leis an meastóireacht atréimhseach ar gach FFS a chumhdaítear faoin Iarscríbhinn seo.
                  
               
                  
                     4.3.
                  
                  
                     Cáiliú Leanúnach EASA
                  
               
                  
                     4.3.1.
                  
                  
                     Maidir le FSS a dhéanann an méid a leanas:
                     
                                 (a)
                              
                              
                                 a bhfuil cáilíocht reatha FAA aige nó aici i gcomhréir le bonn cáiliúcháin na Stát Aontaithe is infheidhme, agus
                              
                           
                                 (b)
                              
                              
                                 a chomhlíonann na coinníollacha a leagtar amach san Iarscríbhinn seo, lena n-áirítear Coinníollacha Speisialta an Aontais a leagtar amach in Aguisín 1, d'ainneoin na gceanglas Part-ORA is infheidhme maidir le sealbhóir dheimhniú FSTD,
                              
                           comhaontaíonn na Páirtithe go measfar na ceanglais theicniúla maidir le cáiliú leanúnach EASA a bheith á gcomhlíonadh aige tar éis dó na tuarascálacha ar mheastóireacht agus ar choinníollacha speisialta arna n-eisiúint ag FAA, a fháil, a athbhreithniú agus a ghlacadh.
                  
               
                  
                     4.4.
                  
                  
                     Glacadh Frithpháirteach Tuarascálacha ar Mheastóireacht
                  
               
                  
                     4.4.1.
                  
                  
                     Faoi réir théarmaí na hIarscríbhinne seo, comhaontaíonn na Páirtithe go gcuirfidh na Gníomhairí Teicniúla agus na hÚdaráis Eitlíochta, de réir mar is iomchuí, tuarascálacha atréimhseacha FFS ar mheastóireacht agus ar choinníollacha speisialta ar fáil do ghníomhaire teicniúil an pháirtí eile. Áireofar sna tuarascálacha sin torthaí maidir le ceanglais an Aontais agus ceanglais na Stát Aontaithe faoi seach a chomhlíonadh mar bhonn lena gcáiliú FFS faoi seach, de réir mar is infheidhme, a eisiúint nó a bhailíochtú go leantach.
                  
               
                  
                     4.5.
                  
                  
                     Obair leantach ar Thorthaí Tuarascála ar Mheastóireacht
                  
               
                  
                     4.5.1.
                  
                  
                     Réiteoidh oibreoir/urraitheoir FSTD na torthaí leis an nGníomhaire Teicniúil nó leis an Údarás Eitlíochta a rinne an mheastóireacht ach amháin má thugann an Gníomhaire Teicniúil ábhartha a mhalairt de threoir maidir leis na cásanna a shainítear sna TIP-Sanna. I gcásanna den sórt sin, nuair is gá cuairt a thabhairt ar an láthair chun dúnadh an toraidh a mheas, is é an Gníomhaire Teicniúil nó, i gcás inarb infheidhme, Údarás Eitlíochta a rinne an mheastóireacht, de réir na n-acmhainní a bheidh ar fáil, a thabharfaidh cuairt ar an láthair.
                  
               
                  
                     4.6.
                  
                  
                     I gcás ina dtagann imthosca chun cinn nach dtagann faoi raon feidhme na meastóireachtaí atréimhseacha, cuirfidh Gníomhaire Teicniúil gach páirtí, nó i gcás inarb infheidhme, Údarás Eitlíochta, de réir mar is gá agus tar éis dóibh teacht ar chomhaontú frithpháirteach, cúnamh teicniúil maidir le meastóireachtaí FFS ar fáil do Ghníomhaire Teicniúil an Pháirtí eile, nó i gcás inarb infheidhme d'Údarás Eitlíochta. Féadfaidh na Gníomhairí Teicniúla nó hÚdarás Eitlíochta diúltú cúnamh teicniúil den sórt sin a sholáthar murab ann d’acmhainní. D'fhéadfadh na nithe a leanas, agus nithe eile nach iad, a áireamh sna réimsí cúnaimh sin:
                     
                                 (a)
                              
                              
                                 imscrúduithe a dhéanamh agus tuairisc a thabhairt orthu arna iarraidh sin;
                              
                           
                                 (b)
                              
                              
                                 sonraí a fháil agus a sholáthar arna iarraidh sin; agus
                              
                           
                                 (c)
                              
                              
                                 meastóireacht speisialta a dhéanamh ar FFS i gcás feiste a athlonnú nó a mhodhnú.
                              
                           
               
                  
                     4.7.
                  
                  
                     I gcomhréir le hAirteagal 15.B den Chomhaontú, féadfaidh na Gníomhairí Teicniúla meastóireachtaí neamhspleácha a dhéanamh ar fheistí i gcás ábhair shonracha imní ó thaobh na sábháilteachta de.
                  
               
                  
                     4.8.
                  
                  
                     Athbhreithnithe a dhéanfaidh ceachtar páirtí air féin i dtaca lena struchtúr eagraíochta, nó a chuid dlíthe, rialachán, nósanna imeachta, beartas, nó caighdeán, lena n-áirítear athbhreithnithe a dhéanfaidh na Gníomhairí Teicniúla agus na hÚdaráis Eitlíochta, féadfaidh siad difear a dhéanamh don bhonn ar a bhforfheidhmítear an Iarscríbhinn seo. Cuirfidh na Páirtithe comhairle ar a chéile, tríd na Gníomhairí Teicniúla agus tríd na hÚdaráis Eitlíochta, de réir mar is iomchuí, maidir le pleananna le haghaidh na n-athruithe sin, a luaithe is féidir, agus pléifidh siad a mhéid a dhéanfaidh na hathruithe sin atá beartaithe difear do bhonn na hIarscríbhinne seo. Más comhaontú maidir leis an Iarscríbhinn seo a leasú toradh an chomhairliúcháin de bhun Airteagal 15.C den Chomhaontú, féachfaidh na Páirtithe lena áirithiú go dtiocfaidh leasú den sórt sin i bhfeidhm an tráth céanna, nó a luaithe is féidir ina dhiaidh sin, le teacht i bhfeidhm nó le cur chun feidhme an athraithe a spreag an leasú sin.
                  
               5.   CUMARSÁID AGUS COMHAR
         
                  
                     5.1.
                  
                  
                     Déanfaidh na Gníomhairí Teicniúla liosta de phointí teagmhála maidir leis na gnéithe teicniúla éagsúla den Iarscríbhinn seo a mhalartú agus a choinneáil.
                  
               
                  
                     5.2.
                  
                  
                     Is i mBéarla a bheidh an chumarsáid ar fad idir na Gníomhairí Teicniúla agus, i gcás inarb infheidhme, na hÚdaráis Eitlíochta, lena n-áirítear an doiciméadú teicniúil.
                  
               
                  
                     5.3.
                  
                  
                     LL MM BBBB, mar shampla, “05 BEALTAINE 2014” an fhormáid dáta a bheidh in úsáid sa chumarsáid.
                  
               
                  
                     5.4.
                  
                  
                     Cuirfidh na Gníomhairí Teicniúla agus na hÚdaráis Eitlíochta a chéile ar an eolas faoi dhíolúintí agus faoi mhaoluithe a dheonaítear do FFSanna a thagann faoi raon feidhme na hIarscríbhinne seo.
                  
               
                  
                     5.5.
                  
                  
                     Treoracha maidir le Meastóireacht
                     30 lá féilire, ar a laghad, roimh mheastóireacht, déanfaidh na Gníomhairí Teicniúla agus na hÚdaráis Eitlíochta cibé treoracha nó iarrataí speisialta atá le cur i gcrích lena linn a thíolacadh lena n-athbhreithniú.
                  
               6.   CEANGLAIS CHÁILIÚCHÁIN MAIDIR LE TORTHAÍ COMHLÍONTACHTA A GHLACADH
         6.1.   Na Buncheanglais
         
                  
                     6.1.1.
                  
                  
                     Léireoidh gach Gníomhaire Teicniúil agus Údarás Eitlíochta, de réir mar is infheidhme, don Ghníomhaire Teicniúil eile éifeachtacht a chóras faoi seach maidir le maoirseacht rialála ar FSTD. Chun meastóireachtaí a dhéanamh ar FFSanna, thar ceann a chéile, léireoidh na Gníomhairí Teicniúla agus na hÚdaráis Eitlíochta, de réir mar is infheidhme, go bhfuil an méid seo a leanas éifeachtach agus leormhaith:
                     
                                 (a)
                              
                              
                                 an struchtúr dlíthiúil agus rialála;
                              
                           
                                 (b)
                              
                              
                                 an struchtúr eagrúcháin;
                              
                           
                                 (c)
                              
                              
                                 na hacmhainní, lena n-áirítear foireann cháilithe leordhóthanach;
                              
                           
                                 (d)
                              
                              
                                 an clár oiliúna dá bhfoireann theicniúil;
                              
                           
                                 (e)
                              
                              
                                 na beartais, na próisis agus na nósanna imeachta inmheánacha lena n-áirítear córas cáilíochta;
                              
                           
                                 (f)
                              
                              
                                 an doiciméadú agus na taifid;
                              
                           
                                 (g)
                              
                              
                                 an clár maoirseachta; agus
                              
                           
                                 (h)
                              
                              
                                 an t-údarás ar eintitis agus ar fheistí rialáilte.
                              
                           
               6.2.   Iontaoibh Tosaigh
         
                  
                     6.2.1.
                  
                  
                     Tá léirithe ag gach Gníomhaire Teicniúil don Ghníomhaire Teicniúil eile éifeachtacht a chórais ábhartha maidir le maoirseacht rialála ar ghníomhaíochtaí a chumhdaítear faoin Iarscríbhinn seo, trí ghníomhaíochtaí chun an iontaoibh tosaigh a chothú. Ina theannta sin, tá léirithe ag na Gníomhairí Teicniúla dá chéile éifeachtacht a n-iniúchtaí cáilíochta agus a ngníomhaíochtaí maidir le caighdeánú, lena n-áirítear iniúchtaí ar Údaráis Eitlíochta, dá dtagraítear i mír 6.3.1.
                     Sula gcuirfidh Údarás Eitlíochta tús le meastóireachtaí ar FFS, thar ceann an Ghníomhaire Theicniúil de chuid na Stát Aontaithe, déanfaidh an Gníomhaire Teicniúil de chuid an Aontais measúnú ar an Údarás Eitlíochta sin i gcomhréir le forálacha na TIP-Sanna.
                  
               6.3.   An Mhuinín Leanúnach
         
                  
                     6.3.1.
                  
                  
                     Leanfaidh na Gníomhairí Teicniúla agus na hÚdaráis Eitlíochta de bheith ag léiriú maoirseacht éifeachtach, mar a shonraítear i mír 6.1.1 den Iarscríbhinn seo, i gcomhréir le forálacha ábhartha na TIP-Sanna a fhorbraíonn agus a fhormheasann FOB.
                     
                                 (a)
                              
                              
                                 Go sonrach, Gníomhairí Teicniúla, agus de réir mar is infheidhme, Údaráis Eitlíochta:
                                 
                                             (i)
                                          
                                          
                                             beidh sé de cheart acu páirt a ghlacadh mar bhreathnóir: thar ceann EASA in iniúchtaí cáilíochta agus cruinnithe maidir le caighdeánú de chuid FAA; thar ceann FAA i ngníomhaíochtaí maidir le caighdeánú de chuid EASA;
                                          
                                       
                                             (ii)
                                          
                                          
                                             áiritheoidh siad go gcuirfidh oibreoirí/urraitheoirí FSTD rochtain ar fáil do Ghníomhairí Teicniúla le haghaidh iniúchtaí, meastóireachtaí agus cigireachtaí, de réir mar is infheidhme;
                                          
                                       
                                             (iii)
                                          
                                          
                                             na tuarascálacha is infheidhme maidir leis an Iarscríbhinn seo ó iniúchtaí agus ó chigireachtaí frithpháirteacha maidir le caighdeánú a chur ar fáil;
                                          
                                       
                                             (iv)
                                          
                                          
                                             faisnéis ábhartha sábháilteachta agus na srianta sin atá ar eolas a d'fhéadfadh difear a dhéanamh do chumas Údarás Eitlíochta nó Gníomhaire Theicniúil na caighdeáin sábháilteachta idirnáisiúnta is infheidhme nó cibé ceanglais sábháilteachta a bhunaítear faoin gComhaontú a chomhlíonadh ina n-iomláine, í nó iad sin a roinnt ar a chéile;
                                          
                                       
                                             (v)
                                          
                                          
                                             an pearsanra iomchuí a chur ar fáil chun bheith rannpháirteach in iniúchtaí agus i gcigireachtaí is infheidhme maidir leis an Iarscríbhinn seo;
                                          
                                       
                                             (vi)
                                          
                                          
                                             taifid oibreoirí/urraitheoirí FSTD a chur ar fáil, lena n-áirítear tuarascálacha ar mheastóireacht agus ar Choinníollacha Speisialta;
                                          
                                       
                                             (vii)
                                          
                                          
                                             cúnamh ateangaireachta a sholáthar in oifig an Údaráis Eitlíochta le linn an athbhreithnithe ar thaifid agus ar dhoiciméadú FFS a thaifeadtar i dteanga náisiúnta na tíre sin, i gcás inar gá; agus
                                          
                                       
                                             (viii)
                                          
                                          
                                             cúnamh a thabhairt dá chéile maidir le cibé torthaí a gheofar ó chigireachtaí frithpháirteacha a dhúnadh.
                                          
                                       
                           
                                 (b)
                              
                              
                                 Déanfaidh Gníomhaire Teicniúil an Aontais iniúchtaí breise maidir le caighdeánú chun a áirithiú go gcomhlíonfaidh an tÚdarás Eitlíochta téarmaí na hIarscríbhinne seo agus, go háirithe, Coinníollacha Speisialta FAA is infheidhme maidir le FFSanna atá lonnaithe san Aontas, mar a shonraítear sna TIP-Sanna.
                              
                           
                                 (c)
                              
                              
                                 Tabharfaidh na Gníomhairí Teicniúla fógra dá chéile, a luaithe is féidir, i gcás nach mbeidh Gníomhaire Teicniúil nó Údarás Eitlíochta in ann ceanglas i mír 6.3.1 a chomhlíonadh. I gcás ina gcreideann Gníomhaire Teicniúil nach leor feasta an inniúlacht theicniúil, rachaidh na Gníomhairí Teicniúla i gcomhairle agus molfaidh siad plean gníomhaíochta, lena n-áirítear aon ghníomhaíochtaí ceartaitheacha is gá, chun aghaidh a thabhairt ar aon easnamh.
                              
                           
                                 (d)
                              
                              
                                 I gcás nach gceartóidh Gníomhaire Teicniúil nó Údarás Eitlíochta na heasnaimh laistigh den tréimhse ama a shonraítear sa phlean gníomhaíochta, féadfaidh ceachtar de na Gníomhairí Teicniúla an t-ábhar a chur faoi bhráid FOB.
                              
                           
                                 (e)
                              
                              
                                 Nuair a bheidh sé ar intinn ag páirtí glacadh cinntí nó cáiliúchán a dhéanann Gníomhaire Teicniúil nó Údarás Eitlíochta faoi raon feidhme na hIarscríbhinne seo a chur ar fionraí, tabharfaidh an páirtí sin fógra don pháirtí eile go pras i gcomhréir le hAirteagal 18.A den Chomhaontú.
                              
                           
               7.   GNÍOMHAÍOCHT IMSCRÚDÚCHÁIN AGUS FORFHEIDHMIÚCHÁIN
         
                  
                     7.1.
                  
                  
                     Forchoimeádann na Páirtithe an ceart gníomhaíochtaí forfheidhmiúcháin a dhéanamh i gcoinne oibreoirí/urraitheoirí FSTDanna ag a bhfuil formheasanna FAA nó EASA acu
                  
               
                  
                     7.2.
                  
                  
                     I gcomhréir le forálacha Airteagal 8 den Chomhaontú, déanfaidh gach páirtí, trína Ghníomhaire Teicniúil féin agus, i gcás inarb infheidhme, tríd na hÚdaráis Eitlíochta, fógra a thabhairt don pháirtí eile go pras faoi aon imscrúdú agus aon ghníomhaíochtaí a cuireadh i gcrích ina dhiaidh sin maidir le neamhchomhlíonadh laistigh de raon feidhme na hIarscríbhinne seo, i gcás ina bhféadfadh pionós, cúlghairm, fionraí nó íosghrádú cháiliú FFS a bheith mar thoradh ar an neamhchomhlíonadh sin.
                  
               
                  
                     7.3.
                  
                  
                     I gcás ina ndéanfar cáiliú FFS a chúlghairm nó a chur ar fionraí, tabharfaidh an Gníomhaire Teicniúil agus, i gcás inarb infheidhme, Údarás Eitlíochta fógra don Ghníomhaire Teicniúil eile maidir leis an gcúlghairm nó leis an bhfionraí sin.
                  
               
                  
                     7.4.
                  
                  
                     Cuirfear na fógraí thuasluaite chuig pointe teagmhála iomchuí an Pháirtí eile.
                  
               8.   NA FORÁLACHA MAIDIR LE hAISTRIÚ
         
                  
                     8.1.
                  
                  
                     Leanfar de mheastóireachtaí atréimhseacha a dhéanamh ar FFS, nuair is é FAA a d'eisigh a chuid cáilíochtaí, faoi na forálacha a shainítear sna Nósanna Imeachta Cur Chun Feidhme Ionsamhlóra (SIPanna) idir na Stáit Aontaithe agus an Ríocht Aontaithe go dtí go gcuirfear aistriú na ngníomhaíochtaí meastóireachta, mar atá sainithe in 8.2, i gcrích. (Rinneadh athbhreithniú an 6 Deireadh Fómhair 2005 ar na SIPanna idir na Stáit Aontaithe agus an Ríocht Aontaithe, a comhaontaíodh ar dtús an 20 Nollaig 1995. Tugadh an comhaontú sin i gcrích de bhun an Chomhaontaithe idir Rialtas Stáit Aontaithe Mheiriceá agus Rialtas Ríocht Aontaithe na Breataine Móire agus Thuaisceart Éireann ar mhaithe le Sábháilteacht Eitlíochta a chur chun cinn agus síníodh i Londain é an 12 Nollaig 1995.)
                  
               
                  
                     8.2.
                  
                  
                     Tá sé comhaontaithe ag na Páirtithe go ndéanfar meastóireachtaí ar FFS a dhéantar faoin Iarscríbhinn seo a aistriú i gcomhréir leis na forálacha maidir le haistriú seo a leanas:
                     
                                 (a)
                              
                              
                                 Cuirfidh Údarás Eitlíochta agus na Gníomhairí Teicniúla oiliúint iomlán ar phearsanra leordhóthanach maidir leis na nósanna imeachta a bhaineann leis an gComhaontú, leis an Iarscríbhinn seo agus le Coinníollacha Speisialta an Aontais agus na Stát Aontaithe, de réir mar is infheidhme, sula dtarlóidh an t-aistriú.
                              
                           
                                 (b)
                              
                              
                                 Ach a gcuirfear an oiliúint sin ar líon leordhóthanach den fhoireann, aistreoidh na Gníomhairí Teicniúla gníomhaíochtaí meastóireachta na FFSanna cáilithe chuig na Gníomhairí Teicniúla nó chuig na hÚdaráis Eitlíochta, de réir mar is infheidhme.
                              
                           
                                 (c)
                              
                              
                                 Déanfar na haistrithe laistigh de 18 mí i ndiaidh dháta theacht i bhfeidhm na hIarscríbhinne seo.
                              
                           
                                 (d)
                              
                              
                                 Comhaontóidh na Gníomhairí Teicniúla agus na hÚdaráis Eitlíochta plean nós imeachta agus sceideal ama maidir leis an méid seo a leanas:
                                 
                                             (i)
                                          
                                          
                                             na meastóireachtaí atréimhseacha a shioncrónú, agus
                                          
                                       
                                             (ii)
                                          
                                          
                                             na meastóireachtaí uile a dhéanamh i gcomhréir leis an Iarscríbhinn seo.
                                          
                                       
                           
               9.   TÁILLÍ
         
                  
                     9.1.
                  
                  
                     Cuirfear na táillí i bhfeidhm i gcomhréir le hAirteagal 14 den Chomhaontú agus i gcomhréir le ceanglais rialála is infheidhme.
                  
               
   
   
      
         Aguisín 1
         
            COINNÍOLLACHA SPEISIALTA
         
         1.   COINNÍOLLACHA SPEISIALTA AN AONTAIS IS INFHEIDHME MAIDIR LE hIONSAMHLÓIRÍ EITILTE IOMLÁINE (FFSanna) SA CHATAGÓIR AERÁRTHACH EITLEÁN ATÁ LONNAITHE SNA STÁIT AONTAITHE
         
                  
                     1.1.
                  
                  
                     Is iad seo a leanas na coinníollacha speisialta dá dtagraítear i mír 4.3.1, mar a shonraítear iad sna TIP-Sanna:
                     
                                 (a)
                              
                              
                                 Déanfaidh urraitheoir FSTD na nithe seo a leanas a sholáthar do FAA:
                                 
                                             (i)
                                          
                                          
                                             Sainchomhad meastóireachta atréimhsí;
                                          
                                       
                                             (ii)
                                          
                                          
                                             Taifid bhliantúla maidir le heitiltí amach;
                                          
                                       
                                             (iii)
                                          
                                          
                                             seicthaifid maidir le gnéithe sábháilteachta ionsamhlóra (ORA.FSTD.115 (b) Suiteálacha de chuid Rialachán (AE) 1178/2011); agus
                                          
                                       
                                             (iv)
                                          
                                          
                                             athruithe ar bhileog sonraí FSTD EASA atá foilsithe.
                                          
                                       
                           
                                 (b)
                              
                              
                                 Áireofar sa lámhleabhar do stáisiún oibriúcháin an teagascóra treoracha oibriúcháin atá i gcomhréir le caighdeán an Aontais.
                              
                           
                                 (c)
                              
                              
                                 Beidh socruithe agus tásca maidir le stáisiún oibriúcháin an teagascóra i gcomhréir le Córas Idirnáisiúnta na nAonad (SI).
                              
                           
                                 (d)
                              
                              
                                 Déanfar meastóireacht ar shamhail amháin ar a laghad d’aerfort/aerpháirc Eorpach atá dearbhaithe le haghaidh cáiliúcháin agus ag a bhfuil na saoráidí samhaltúcháin agus loingseoireachta/cumarsáide cearta.
                              
                           
                                 (e)
                              
                              
                                 Déanfar ascnaimh uirlise de Chatagóir I, II nó III (de réir mar is infheidhme) agus oibríochtaí éirí de thalamh agus drochléargas ann a léiriú ag aerfort Eorpach, agus beifear in ann socruithe comhfhreagracha a roghnú ó stáisiún oibriúcháin an teagascóra.
                              
                           
                                 (f)
                              
                              
                                 Léireoidh an FFS cumraíocht Eorpach an eitleáin ionsamhlaithe.
                              
                           
                                 (g)
                              
                              
                                 Céim eitilte leanúnach gan bhriseadh a bheidh ar siúl le linn na meastóireachta.
                              
                           
                                 (h)
                              
                              
                                 Déanfar meastóireacht ar gach feisteas innill a liostaítear i ndeimhniú cháiliú FFS EASA le linn gach meastóireachta.
                              
                           
                                 (i)
                              
                              
                                 I gcás inar eisíodh roinnt dheimhnithe cháiliú FFS EASA do roinnt cumraíochtaí eitleonaice de FFS aonair, déanfar meastóireacht ar gach cumraíocht – agus ar gach feisteas innill más infheidhme – le linn gach meastóireachta.
                              
                           
                                 (j)
                              
                              
                                 Déanfar tástálacha oibiachtúla, feidhmiúla agus suibiachtúla a bhaineann go sonrach le FFSanna de réir na gceanglas Eorpach is infheidhme nach gcumhdaítear le leibhéal caighdeánach cháiliú FFS FAA is infheidhme.
                              
                           
               2.   COINNÍOLLACHA SPEISIALTA FAA IS INFHEIDHME MAIDIR LE hIONSAMHLÓIRÍ EITILTE IOMLÁINE (FFS) FORMHEASTA ATÁ LONNAITHE SAN AONTAS SA CHATAGÓIR AERÁRTHAIGH EITLEÁIN
         
                  
                     2.1.
                  
                  
                     Is iad seo a leanas na coinníollacha speisialta dá dtagraítear i mír 4.2.1, mar a shonraítear iad sna TIP-Sanna:
                     
                                 (a)
                              
                              
                                 Déanfaidh oibreoir FSTD an méid seo a leanas:
                                 
                                             (i)
                                          
                                          
                                             fianaise a chur ar fáil don Údarás Eitlíochta nó do EASA, de réir mar is infheidhme, gur ionchorpraíodh treoracha FSTD FAA sa MQTG, agus
                                          
                                       
                                             (ii)
                                          
                                          
                                             aon athruithe a shainaithint ar liosta cumraíochta FFS FAA atá foilsithe.
                                          
                                       
                           
                                 (b)
                              
                              
                                 Áireofar sa lámhleabhar do stáisiún oibriúcháin an teagascóra treoracha oibriúcháin atá i gcomhréir le caighdeáin na Stát Aontaithe.
                              
                           
                                 (c)
                              
                              
                                 Beidh socruithe agus tásca do stáisiún oibriúcháin an teagascóra i gcomhréir le haonaid tomhais na Stát Aontaithe.
                              
                           
                                 (d)
                              
                              
                                 Déanfar meastóireacht ar shamhail amháin ar a laghad d’aerfort/aerpháirc na Stát Aontaithe atá dearbhaithe le haghaidh cáiliúcháin agus ag a bhfuil na saoráidí samhaltúcháin agus loingseoireachta/cumarsáide cearta.
                              
                           
                                 (e)
                              
                              
                                 Déanfar ascnaimh uirlise de Chatagóir I, II nó III (de réir mar is infheidhme) agus oibríochtaí éirí de thalamh agus drochléargas ann a léiriú ag aerfort na Stát Aontaithe, agus beifear in ann socruithe comhfhreagracha a roghnú ó stáisiún oibriúcháin an teagascóra.
                              
                           
                                 (f)
                              
                              
                                 Léireoidh an FFS cumraíocht Stáit Aontaithe an eitleáin ionsamhlaithe.
                              
                           
                                 (g)
                              
                              
                                 Déanfar meastóireacht ar gach cumraíocht a liostaítear i ndeimhniú cháiliú FFS FAA le linn gach meastóireachta.
                              
                           
                                 (h)
                              
                              
                                 Déanfar ascnamh ciorclaithe chuig aerfort sna Stáit Aontaithe ag an meáchan tuirlingthe uasta atá léirithe.
                              
                           
                                 (i)
                              
                              
                                 Déanfar tástálacha oibiachtúla, feidhmiúla agus suibiachtúla a bhaineann go sonrach le FFS de réir na gceanglas is infheidhme sna Stáit Aontaithe nach gcumhdaítear le leibhéal caighdeánach Eorpach cháiliú FFS is infheidhme.
                              
                           
               
   
   
      
         Aguisín 2
         
            GNÍOMHAÍOCHTAÍ ÚDARÁIS EITLÍOCHTA
         
         Déanfaidh an tÚdarás Eitlíochta inniúil, ag gníomhú dó thar ceann FAA, na gníomhaíochtaí seo a leanas le haghaidh na meastóireachtaí atréimhseacha ar gach FFS a chumhdaítear faoin Iarscríbhinn seo, mar a shonraítear iad sna TIP-Sanna:
         
                     1.
                  
                  
                     An mheastóireacht atréimhseach a sceidealú agus an dáta sceidealta don mheastóireacht a chur ar fáil do FAA.
                  
               
                     2.
                  
                  
                     Ullmhúchán a dhéanamh don mheastóireacht. Déanfaidh cigire(cigirí) meastóireachta an Údaráis Eitlíochta an méid seo a leanas:
                  
               
                     (a)
                  
                  
                     na coinníollacha speisialta a shainaithint;
                  
               
                     (b)
                  
                  
                     na foirmeacha agus na seicliostaí iomchuí a fháil; agus
                  
               
                     (c)
                  
                  
                     aon mhodhnuithe a rinneadh idir meastóireachtaí atréimhseacha a shainaithint.
                  
               
                     3.
                  
                  
                     An mheastóireacht a dhéanamh, agus na coinníollacha speisialta agus forálacha ábhartha TIP-S á gcur san áireamh.
                  
               
                     4.
                  
                  
                     Gníomhaíochtaí iar-mheastóireachta a dhéanamh lena n-áirítear:
                     
                                 (a)
                              
                              
                                 An fhaisnéis/na doiciméid seo a leanas a tharchur chuig FAA laistigh de chúig lá oibre tar éis dó/dóibh an mheastóireacht a chríochnú:
                                 
                                             (i)
                                          
                                          
                                             tuarascáil mheastóireachta;
                                          
                                       
                                             (ii)
                                          
                                          
                                             liosta cumraíochta FFS; agus
                                          
                                       
                                             (iii)
                                          
                                          
                                             tuarascáil maidir le Coinníollacha Speisialta.
                                          
                                       
                           
                                 (b)
                              
                              
                                 An chuairt ar an láthair a dhéanamh dá dtagraítear i mír 4.5.1 den Iarscríbhinn seo.
                              
                           
               
   
   
      
         DEARBHÚ COMHPHÁIRTEACH
         Dhearbhaigh ionadaithe Stáit Aontaithe Mheiriceá agus an Aontais Eorpaigh gur féidir an leagan Cróitise d’Iarscríbhinn 4 a ghabhann leis an gComhaontú um Chomhar maidir le Sábháilteacht Eitlíochta Sibhialta a rialáil idir Stáit Aontaithe Mheiriceá agus an Comhphobal Eorpach, a síníodh sa Bhruiséil an 30 Meitheamh 2008 (“an Comhaontú”), a fhíordheimhniú trí mhalartú nótaí taidhleoireachta idir na Stáit Aontaithe agus an tAontas Eorpach.
         Dhearbhaigh siad freisin, mar a fhoráiltear leis an gComhaontú, i gcás ina bhfuil éagsúlacht ann, i gcás téacsanna i dteangacha éagsúla, i léirmhíniú an Chomhaontuithe nó Iarscríbhinn 4 a ghabhann leis, gur ag an téacs Béarla a bheidh an t-údarás.
         Is cuid dhílis den Chomhaontú an Dearbhú Comhpháirteach seo.
         
            
               Thar ceann Stáit Aontaithe Mheiriceá
            
            
               Thar ceann an Aontais Eorpaigh